**Informatīvais ziņojums**

**„Par Ziemeļvalstu un Baltijas valstu mobilitātes programmas „Valsts administrācija” finanšu palīdzības un nacionālā finansējuma procentuālā sadalījuma izmaiņām līdzfinansētā projekta “Labās prakses un pieredzes apmaiņa tautsaimniecības produktivitātes un konkurētspējas veicināšanā” īstenošanu un Ministru kabineta 2017. gada 18. aprīļa sēdes protokollēmuma (prot. Nr.20 20.§) aktualizēšanu”**

Ministru kabinets ar 2017.gada 18.aprīļa sēdes lēmumu (prot. Nr.20) 20.§ (turpmāk – protokollēmums) 2.punktu atbalstījis papildu valsts budžeta saistību uzņemšanos un atļāvis Ekonomikas ministrijai slēgt līgumu ar Ziemeļvalstu ministru padomi par projekta "Labās prakses un pieredzes apmaiņa tautsaimniecības produktivitātes un konkurētspējas veicināšanā" īstenošanu Ziemeļvalstu un Baltijas valstu mobilitātes programmas "Valsts administrācija" (turpmāk – mobilitātes programma) ietvaros. Nosakot, ka nacionālais līdzfinansējums 19 622 *euro* apmērā veidotu 40% no projekta izmaksām. Kopumā Ekonomikas ministrija mobilitātes programmas ietvaros bija plānojusi īstenot astoņas atsevišķas vizītes labās prakses un pieredzes apmaiņai sešos dažādos Ekonomikas ministrijas kompetences jautājumos, paredzot, ka vizītēs piedalīsies 24 ierēdņi. Pieteikums mobilitātes programmai bija sadalīts četros projektu iesniegumos, atbilstoši aktuālo jautājumu specifikai un attiecīgo Skandināvijas valstu atbildīgo institūciju kompetencei.

Ekonomikas ministrija ir saņēmusi mobilitātes programmas apstiprinājumu par finansējuma piešķīrumu 6500 *euro* apmērā viena no četru pieteikto projektu īstenošanai. Apstiprinātā projekta joma – pieredzes apmaiņa konkurētspējas, pakalpojumu tirgus liberalizācijas, kvalitātes, drošības un godīga pakalpojumu eksporta jautājumos būvniecības un mājokļu nozarēs, projekta pieteikuma Nr. PA-GRO-1044. Projekta ietvaros plānotas divas vizītes Zviedrijā un Dānijā. Kopējās projekta izmaksas veido 17 234 *euro*. Attiecīgi mobilitātes programmas piešķīrums sedz 37,72% no apstiprinātā projekta izdevumiem.

Atbilstoši Ekonomikas ministrijas informatīvajā ziņojumā "Par papildu valsts budžeta saistību uzņemšanos Ziemeļvalstu un Baltijas valstu mobilitātes programmas "Valsts administrācija" līdzfinansētā projekta "Labās prakses un pieredzes apmaiņa tautsaimniecības produktivitātes un konkurētspējas veicināšanā" īstenošanu" (TA-705) (turpmāk – TA-705) norādītajam, mobilitātes programmas finansējums segtu 60% no projekta izmaksām, ar nosacījumu, ka tiek apstiprināts projekta pieteikums pilnā apmērā, piešķirot 60% no projekta kopējās summas (TA-705 4.lapaspuses 10.rindkopas 2.teikums).

Ņemot vērā mobilitātes programmas piešķīruma apmēru, secināms, ka procentuālais īpatsvars ir mazāks, nekā Ekonomikas ministrija bija pieprasījusi projekta pieteikumā, tomēr tas atbilst mobilitātes programmas nosacījumiem, kā tas bija norādīts arī TA-705.

Ministru kabinets ar protokollēmuma 2.punktu atļāvis Ekonomikas ministrijai uzņemties 2017.gadā papildu valsts budžeta saistības un slēgt līgumu ar Ziemeļvalstu ministru padomi par projekta "Labās prakses un pieredzes apmaiņa tautsaimniecības produktivitātes un konkurētspējas veicināšanā" ieviešanu mobilitātes programmas ietvaros, nosakot, ka Ziemeļvalstu un Baltijas valstu mobilitātes programmas finanšu palīdzība veido 60% no kopējām izmaksām, bet valsts finansējums attiecīgi 40% (paredzamais nacionālā finansējuma apmērs bija 19 622 *euro*). Attiecīgi šobrīd mobilitātes programmas ietvaros apstiprinātā viena projekta īstenošanai nepieciešamais nacionālais līdzfinansējums ir 62,28% apmērā, kas veido 10 734 *euro.* Ņemot vērā, ka apstiprinātā projekta īstenošanu plānota jau 2017. gada augustā, nepieciešams Ministru Kabineta lēmums par projekta īstenošanai nepieciešamā nacionālā līdzfinansējuma precizēšanu jau piešķirtā finansējuma ietvaros.

Attiecīgi, lai Ekonomikas ministrija varētu īstenot mobilitātes programmas atbalstīto projektu, nepieciešams atzīt par aktualitāti zaudējušu protokollēmuma 2., 3., 4. un 5. punktu. Un izteikt jaunu priekšlikumu, nosakot, ka projekta kopējās izmaksas ir 17 234 *euro*, tai skaitā 6 500 *euro* Ziemeļvalstu un Baltijas valstu mobilitātes programmas finanšu palīdzība un 10 734 *euro* nacionālais līdzfinansējums. Projekta finanšu palīdzības avansa maksājums 85% apmērā no programmas finansējuma daļas sastāda 5525 *euro*, gala maksājums 15% apmērā sastāda 975 *euro*. Līdz ar to kopējais sākotnēji nepieciešamais valsts budžeta finansējuma apmērs projekta uzsākšanai sastāda 11 709 *euro*. Projekta īstenošanai nepieciešamo izmaiņu neveikšana nacionālā līdzfinansējuma apmērā neļautu iegūt potenciālo pienesumu Latvijas tautsaimniecībai no projekta realizācijas, gan negatīvi ietekmētu nostiprinātās attiecības ar projektā iesaistītajām pusēm.

Ministru prezidenta biedrs,

ekonomikas ministrs A.Ašeradens

Valsts sekretārs J.Stinka

25.07.2017 12:30

568

Lielais, 67013075

karlis.lielais@em.gov.lv

Ķirule-Vīksne, 67013051

Brigita.Kirule-Viksne@em.gov.lv